title: Odluka Vijeća (EU) 2015/575 od 17. prosinca 2014. o potpisivanju, u ime Europske unije, i privremenoj primjeni, Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, o okvirnom sporazumu između Europske unije i Republike Tunisa o općim načelima sudjelovanja Republike Tunisa u programima Unije

text:
               11.4.2015

               HR

               Službeni list Europske unije

               L 96/1

         ODLUKA VIJEĆA (EU) 2015/575
   od 17. prosinca 2014.
   o potpisivanju, u ime Europske unije, i privremenoj primjeni, Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, o okvirnom sporazumu između Europske unije i Republike Tunisa o općim načelima sudjelovanja Republike Tunisa u programima Unije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 212. u vezi s člankom 218. stavcima 5. i 7.,
   uzimajući u obzir prijedlog Europske komisije,
   budući da:

               (1)

               Vijeće je 18. lipnja 2007. ovlastilo Komisiju da u pregovorima dogovori Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane (1), o okvirnom sporazumu između Europske unije i Republike Tunisa o općim načelima sudjelovanja Republike Tunisa u programima Unije („Protokol”).

               (2)

               Pregovori su zaključeni.

               (3)

               Cilj je Protokola utvrditi financijska i tehnička pravila koja Republici Tunisu omogućuju sudjelovanje u određenim programima Unije. Horizontalni okvir uspostavljen Protokolom navodi načela gospodarske, financijske i tehničke suradnje te omogućuje primanje pomoći, osobito financijske pomoći, koju će Unija pruža u okviru tih programa Unije. Taj se okvir primjenjuje samo na one programe Unije za koje je u relevantnim osnivačkim pravnim aktima predviđena mogućnost sudjelovanja Republike Tunisa. Potpisivanje i privremena primjena Protokola stoga ne povlače za sobom izvršavanje ovlasti na temelju raznih sektorskih politika koje se programima ostvaruju, a koje se izvršavaju pri uspostavi programâ.

               (4)

               Protokol bi trebalo potpisati u ime Unije te bi se trebao privremeno primjenjivati do završetka postupaka potrebnih za njegovo sklapanje,

         DONIJELO JE OVU ODLUKU:
   Članak 1.
   Odobrava se ime Unije potpisivanje Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, o okvirnom sporazumu između Europske unije i Republike Tunisa o općim načelima sudjelovanja Republike Tunisa u programima Unije, podložno sklapanju navedenog Protokola.
   Tekst Protokola priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije.
   Članak 3.
   Protokol se privremeno primjenjuje od njegova potpisa do završetka postupaka za njegovo sklapanje.
   Članak 4.
   Komisija je ovlaštena u ime Unije odrediti posebne uvjete za sudjelovanje Republike Tunisa u svakom pojedinom programu, uključujući financijski doprinos koji treba platiti. Komisija obavješćuje odgovarajuću radnu skupinu Vijeća.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 17. prosinca 2014.

            Za Vijeće

            Predsjednik

         G. L. GALLETTI

      (1)  SL L 97, 30.3.1998., str. 2.


title: Odluka Vijeća 2014/21/ZVSP od 20. siječnja 2014. o izmjeni Odluke Vijeća 2010/413/ZVSP o mjerama ograničavanja protiv Irana

text:
               20.1.2014

               HR

               Službeni list Europske unije

               L 15/22

         ODLUKA VIJEĆA 2014/21/ZVSP
   od 20. siječnja 2014.
   o izmjeni Odluke Vijeća 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

               (2)

               Kina, Francuska, Njemačka, Ruska Federacija, Ujedinjena Kraljevina i Sjedinjene Države su 24. studenoga 2013., uz potporu Visokog predstavnika Unije za vanjske poslove i sigurnosnu politiku, postigle dogovor s Iranom o Zajedničkom akcijskom planu kojim se utvrđuje pristup postizanju dugoročnog sveobuhvatnog rješenja iranskog nuklearnog pitanja. Dogovoreno je da će proces koji vodi do tog sveobuhvatnog rješenja uključivati, kao prvi korak, početne zajednički usuglašene mjere koje će poduzeti obje strane u trajanju od šest mjeseci, uz mogućnost produljenja putem uzajamne suglasnosti.

               (3)

               Kao dio tog prvog koraka, Iran bi poduzeo niz dobrovoljnih mjera, kako je navedeno u Zajedničkom akcijskom planu. Zauzvrat bi se poduzeo niz dobrovoljnih mjera koje bi na strani Unije uključivale suspenziju mjera ograničavanja u vezi sa zabranom pružanja usluga osiguranja i reosiguranja te prijevoza iranske sirove nafte, zabranom uvoza, kupnje ili prijevoza iranskih petrokemijskih proizvoda i pružanja s tim povezanih usluga te zabranom trgovine zlatom i plemenitim metalima s Vladom Irana, iranskim tijelima javne vlasti i Središnjom bankom Irana te s osobama i subjektima koji djeluju u njihovo ime. Suspenzija tih mjera ograničavanja treba trajati šest mjeseci, u kojem bi se vremenu trebali izvršiti relevantni ugovori.

               (4)

               Nadalje, Zajedničkim akcijskim planom također je predviđeno deseterostruko povećanje pragova za davanje dozvola u odnosu na prijenose sredstava u Iran i iz Irana.

               (5)

               Potrebno je daljnje djelovanje Unije za provedbu određenih mjera predviđenih u ovoj Odluci.

               (6)

               Odluku 2010/413/ZVSP stoga bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   U Odluci 2010/413/ZVSP dodaje se sljedeći članak:

      „Članak 26.a
      1.   Zabrana navedena u članku 3.a stavku 1. suspendira se do 20. srpnja 2014. u onoj mjeri u kojoj se odnosi na prijevoz iranske sirove nafte.
      2.   Zabrana navedena u članku 3.a stavku 2. suspendira se do 20. srpnja 2014. u onoj mjeri u kojoj se odnosi na pružanje usluga osiguranja i reosiguranja u vezi s uvozom, kupovinom ili prijevozom iranske sirove nafte.
      3.   Zabrana navedena u članku 3.b suspendira se do 20. srpnja 2014.
      4.   Zabrana navedena u članku 4.c suspendira se do 20. srpnja 2014. u onoj mjeri u kojoj se odnosi na zlato i plemenite metale.
      5.   Članak 10. stavak 3. točke (a), (b) i (c) zamjenjuju se sljedećim točkama do 20. srpnja 2014.:

                  ‚(a)

                  prijenosi na temelju transakcija povezanih s hranom, zdravstvenom skrbi, medicinskom opremom ili prijenosi u poljoprivredne ili humanitarne svrhe ispod 1 000 000 EUR, kao i prijenosi povezani s osobnim doznakama ispod 400 000 EUR, izvršavaju se bez prethodnog odobrenja. O prijenosu se obavješćuje nadležno tijelo predmetne države članice ako je iznad 10 000 EUR;

                  (b)

                  za prijenose na temelju transakcija povezanih s hranom, zdravstvenom skrbi, medicinskom opremom ili za prijenose u poljoprivredne ili humanitarne svrhe iznad 1 000 000 EUR, kao i za prijenose povezane s osobnim doznakama iznad 400 000 EUR, potrebno je prethodno odobrenje nadležnog tijela predmetne države članice. Predmetna država članica obavješćuje ostale države članice o svakom dodijeljenom odobrenju;

                  (c)

                  za svaki drugi prijenos iznad 100 000 EUR potrebno je prethodno odobrenje nadležnog tijela predmetne države članice. Predmetna država članica obavješćuje ostale države članice o svakom dodijeljenom odobrenju.’.

            6.   Članak 10. stavak 4. točke (b) i (c) zamjenjuju se sljedećim točkama do 20. srpnja 2014.:

                  ‚(b)

                  svaki drugi prijenos ispod 400 000 EUR izvršava se bez prethodnog odobrenja. O prijenosu se obavješćuje nadležno tijelo predmetne države članice ako je iznad 10 000 EUR;

                  (c)

                  za svaki drugi prijenos iznad 400 000 EUR potrebno je prethodno odobrenje nadležnog tijela predmetne države članice. Smatra se da je odobrenje dodijeljeno u roku od četiri tjedna, osim ako nadležno tijelo predmetne države članice u tom roku uloži prigovor. Predmetna država članica obavješćuje ostale države članice o svakom odbijenom odobrenju.’.

            7.   Zabrane navedene u članku 18.b suspendiraju se do 20. srpnja 2014.
      8.   Zabrane navedene u članku 20. stavku 1. točkama (b) i (c) te u članku 20. stavku 2. na Ministarstvo nafte, navedeno u Prilogu II, suspendiraju se do 20. srpnja 2014. u onoj mjeri u kojoj je to potrebno za izvršenje, do 20. srpnja 2014., ugovora u uvozu ili kupnji iranskih petrokemijskih proizvoda.”.

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 20. siječnja 2014.

            Za Vijeće

            Predsjednica

         C. ASHTON

      (1)  SL L 195, 27.7.2010., str. 39.


title: Odluka Vijeća 2009/293/ZVSP od 26. veljače 2009. o razmjeni pisama između Europske unije i Vlade Kenije o uvjetima i načinima transfera osoba osumnjičenih za počinjenje djela gusarstva i zadržanih od strane pomorskih snaga pod vodstvom Europske unije, (Eunavfora), te zaplijenjene imovine u posjedu Eunavfora, od Eunavfora do Kenije i postupanju s njima nakon takvog transfera

text:
               18/Sv. 005

               HR

               Službeni list Europske unije

               152

         32009D0293

               L 079/47

               SLUŽBENI LIST EUROPSKE UNIJE

               26.02.2009.

      ODLUKA VIJEĆA 2009/293/ZVSP
   od 26. veljače 2009.
   o razmjeni pisama između Europske unije i Vlade Kenije o uvjetima i načinima transfera osoba osumnjičenih za počinjenje djela gusarstva i zadržanih od strane pomorskih snaga pod vodstvom Europske unije, (Eunavfora), te zaplijenjene imovine u posjedu Eunavfora, od Eunavfora do Kenije i postupanju s njima nakon takvog transfera
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće sigurnosti Ujedinjenih naroda, (VSUN), usvojilo je 2. lipnja 2008. Rezoluciju 1816 (2008.) kojom je pozvalo sve države na suradnju pri određivanju nadležnosti te provedbi istrage i kaznenog progona osoba odgovornih za djela gusarstva i oružane pljačke na somalskoj obali. Rezolucijom VSUN-a 1846 (2008.) koja je usvojena 2. prosinca 2008. te odredbe su ponovno potvrđene.

               (2)

               Vijeće je 10. studenoga 2008. donijelo Zajedničku akciju 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (1) (operacija „Atalanta”).

               (3)

               Zajedničkom akcijom 2008/851/ZVSP predviđeno je da osobe koje su počinile, ili za koje se sumnja da su počinile djela gusarstva ili oružane pljačke u somalskim teritorijalnim vodama, a koje su uhićene i zadržane s ciljem njihovog kaznenog progona, te imovina korištena za izvršenja takvih djela mogu biti predmetom transfera u treću državu koja želi iskoristiti svoju nadležnost nad prethodno navedenim osobama i imovinom, pod uvjetom da su uvjeti transfera dogovoreni s tom trećom državom u skladu s odgovarajućim međunarodnim pravom, posebno međunarodnim pravom ljudskih prava, kako bi se posebno zajamčilo da neće podlijegati smrtnoj kazni, mučenju ili bilo kakvom okrutnom, neljudskom ili ponižavajućem postupanju.

               (4)

               U skladu s člankom 24. Ugovora, Predsjedništvo, uz pomoć glavnog tajnika/visokog predstavnika, (GK-a/VP-a), završilo je pregovore o razmjeni pisama između Europske unije i Vlade Kenije o uvjetima i načinima transfera osoba osumnjičenih za počinjenje djela gusarstva i zadržanih od strane pomorskih snaga pod vodstvom Europske unije (Eunavfora) te zaplijenjenoj imovini u posjedu Eunavfora, od Eunavfora do Kenije i postupanju s njima nakon takvog transfera.

               (5)

               Razmjenu pisama bi trebalo odobriti,

         ODLUČILO JE:
   Članak 1.
   Razmjena pisama između Europske unije i Vlade Kenije o uvjetima i načinima transfera osoba osumnjičenih za počinjenje djela gusarstva i zadržanih od strane pomorskih snaga pod vodstvom Europske unije, (Eunavfora), te zaplijenjene imovine u posjedu Eunavfora, od Eunavfora do Kenije i postupanju s njima nakon takvog transfera odobrava se u ime Europske unije.
   Tekst razmjene pisama priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje navedenog pisma kako bi ono obvezivalo Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 26. veljače 2009.

            Za Vijeće

            Predsjednik

         I. LANGER

      (1)  SL L 301, 12.11.2008., str. 33.


title: 95/215/EZ: Odluka Vijeća od 29. svibnja 1995. o sklapanju Sporazuma u obliku razmjene nota između Europske zajednice i Sjedinjenih Američkih Država o javnoj nabavi

text:
               06/Sv. 004

               HR

               Službeni list Europske unije

               7

         31995D0215

               L 134/25

               SLUŽBENI LIST EUROPSKE UNIJE

               29.05.1995.

      ODLUKA VIJEĆA

   od 29. svibnja 1995.
   o sklapanju Sporazuma u obliku razmjene nota između Europske zajednice i Sjedinjenih Američkih Država o javnoj nabavi
   (95/215/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno zadnju rečenicu njegovog članka 57. stavka 2. i članaka 66., 100.a, 113. u vezi s prvom rečenicom članka 228. stavka 2. i članka 228. stavka 3.,
   uzimajući u obzir prijedlog Komisije (1),
   uzimajući u obzir suglasnost Europskog parlamenta (2),
   budući da ovlasti za sklapanje međunarodnih sporazuma nisu samo dane Ugovorom, već mogu proizlaziti i iz ostalih odredaba Ugovora i iz akata koje su institucije Zajednice donijele u skladu s tim odredbama;
   budući da, kada su donesena pravila Zajednice kako bi se postigli ciljevi Ugovora, države članice ne smiju izvan okvira zajedničkih institucija preuzimati obveze koje bi mogle utjecati na ta pravila ili promijeniti njihovo područje primjene;
   budući da je dio obveza iz Sporazuma koji je Europska zajednica dogovorila sa Sjedinjenim Američkim Državama o javnoj nabavi obuhvaćen isključivom nadležnošću Zajednice u okviru članka 113. Ugovora;
   budući da, štoviše, neke od ostalih obveza utječu na pravila Zajednice koja su donesena na temelju članaka 57. stavka 2., 66. i 100.a Ugovora;
   budući da se, napokon, člankom 37. Direktive 93/38/EEZ (3) institucijama Zajednice izričito dodjeljuju ovlasti za vođenje pregovora s trećim zemljama o zakonskim mjerama koje se primjenjuju na ugovore koje dodjeljuju javna tijela u državama članicama u sektorima, između ostaloga, električne energije i luka;
   budući da bi trebalo sklopiti Sporazum koji je Europska zajednica dogovorila sa Sjedinjenim Državama o javnim nabavama,
   ODLUČILO JE:
   Članak 1.
   Odobrava se u ime Europske zajednice Sporazum u obliku razmjene nota između Europske zajednice i Sjedinjenih Američkih Država o javnoj nabavi.
   Tekst Sporazuma je priložen ovoj Odluci.
   Članak 2.
   Predsjednik Vijeća ovime se ovlašćuje odrediti osobu ovlaštenu potpisati Sporazum kako bi on bio obvezujući za Europsku zajednicu.

      Sastavljeno u Bruxellesu 29. svibnja 1995.

            Za Vijeće

            Predsjednik

         H. de CHARETTE

      (1)  SL C 291, 19.10.1994., str. 4.

      (2)  Suglasnost dostavljena 19. svibnja 1995. (još nije objavljena u Službenom listu).

      (3)  Direktiva Vijeća 93/38/EEZ od 14. lipnja 1993. o usklađivanju postupaka nabave subjekata koji djeluju u sektoru vodnoga gospodarstva, energetskom, prometnom i telekomunikacijskom sektoru (SL L 199, 9.8.1993., str. 84.).


title: Odluka Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granica u Libiji (EUBAM Libya)

text:
               18/Sv. 15

               HR

               Službeni list Europske unije

               262

         32013D0233

               L 138/15

               SLUŽBENI LIST EUROPSKE UNIJE

         ODLUKA VIJEĆA 2013/233/ZVSP
   od 22. svibnja 2013.
   o misiji Europske unije za pomoć u integriranom upravljanju granica u Libiji (EUBAM Libya)
   VIJEĆE EUROPSKE UNIJE,
   uzimajući u obzir Ugovor o Europskoj uniji, posebno njegov članak 28. i članak 42. stavak 4. i članak 43. stavak 2.;
   uzimajući u obzir prijedlog Visokog predstavnika Unije za vanjske poslove i sigurnosnu politiku;
   budući da:

               (1)

               Dana 23. srpnja 2012. Vijeće je, priznajući ozbiljne sigurnosne izazove u Libiji, ponovno naglasilo da je Unija spremna pružiti pomoć, uključujući putem zajedničke sigurnosne i obrambene politike (ZSOP), u područjima sigurnosti i upravljanju granicama u uskom partnerstvu s libijskim vlastima.

               (2)

               Dana 9. siječnja 2013. ministar vanjskih poslova i međunarodne suradnje uputio je pismo Visokom predstavniku za vanjske poslove i sigurnosnu politiku (VP), pozdravljajući prijedlog Unije u okviru ZSOP-a za pomoć libijskim vlastima u razvijanju mogućnosti povećanja sigurnosti na libijskim granicama u kratkom vremenu, te pomaganju u razvoju šire i dugoročnije strategije integriranog upravljanja granicama (IUG).

               (3)

               Dana 31. siječnja 2013. Vijeće je potvrdilo koncept kriznog upravljanja za moguću civilnu misiju ZSOP-a u Libiji.

               (4)

               Za Misiju osnovanu ovom Odlukom potrebno je aktivirati stalno praćenje.

               (5)

               Misija će se provoditi u okviru stanja koje može ometati i oslabiti postizanje ciljeva Unijine vanjske akcije iz članka 21. Ugovora o Europskoj uniji (UEU),

         DONIJELO JE OVU ODLUKU:
   Članak 1.
   Misija
   Unija uspostavlja misiju Europske unije za pomoć u integriranom upravljanju granica u Libiji (EUBAM Libya).
   Članak 2.
   Ciljevi
   Ciljevi EUBAM Libya su podrška libijskim vlastima u razvijanju mogućnosti za povećanje sigurnosti na libijskim kopnenim, morskim i zračnim granicama u kratkoročnom razdoblju i razvoj dugoročne strategije integriranog upravljanja granicama.
   Članak 3.
   Zadaci
   1.   Za postizanje ciljeva iz članka 2., zadaci EUBAM Libya su:

               (a)

               obukom i mentorstvom u skladu s međunarodnim standardima i najboljom praksom pomagati libijskim vlastima u jačanju graničnih službi;

               (b)

               savjetovati libijske vlasti u razvoju nacionalne strategije integriranog upravljanja granicama;

               (c)

               pomagati libijske vlasti u jačanju njihovih institucionalnih operativnih mogućnosti.

         2.   EUBAM Libya ne obavlja izvršne funkcije.
   Članak 4.
   Zapovjedni lanac i struktura
   1.   EUBAM Libya kao operacija kriznog upravljanja ima jedinstvenu strukturu zapovijedanja.
   2.   EUBAM Libya ima sjedište u Tripoliju.
   3.   Struktura EUBAM Libya u skladu je s njezinim planskim dokumentima.
   4.   EUBAM Libya ima na raspolaganju projektne mogućnosti za utvrđivanje, planiranje i provođenje projekata. Pored toga, EUBAM Libya može, ako je potrebno i ako je pozvana da tako postupi, koordinirati, olakšavati i davati savjete o projektima koje su provele države članice i treće države pod njihovom nadležnošću, u područjima povezanim s EUBAM Libya i pomagati njihove ciljeve.
   Članak 5.
   Civilni zapovjednik operacije
   1.   Direktor mogućnosti civilnog planiranja i upravljanja (CPCC) također je civilni zapovjednik operacije za EUBAM Libya.
   2.   Civilni zapovjednik operacije, koji je pod političkim nadzorom i strateškim vodstvom Političkog i sigurnosnog odbora (PSO) i općenito podređen VP-u, zapovijeda i kontrolira EUBAM Libya na strateškoj razini.
   3.   Civilni zapovjednik operacije, u vezi vođenja operacija, osigurava odgovarajuću i učinkovitu provedbu odluka Vijeća, kao i odluka PSO-a, uključujući davanje strateških naputaka vođi Misije, kako se zahtijeva, te davanje savjeta i tehničke podrške vođi Misije.
   4.   Civilni zapovjednik operacije izvješćuje Vijeće preko VP-a.
   5.   Svi dodijeljeni članovi osoblja ostaju u skladu s nacionalnim propisima, pod punim zapovjedništvom nacionalnih tijela države članice/država članica koje su ih dodijelile, ili određene institucije Unije ili Europske službe za vanjsko djelovanje (EEAS). Ta tijela prenose operativni nadzor (OPCON) sa svog osoblja, timova i jedinica na civilnog zapovjednika operacije.
   6.   Civilni zapovjednik operacije u cijelosti je dogovoran za valjano izvršavanje dužnosti brižnog upravljanja Unije.
   7.   Civilni zapovjednik operacije, posebni predstavnik Europske unije (PPEU) za područje južnog Sredozemlja, vođa delegacije Unije u Libiji i vođa misije EUBAM Libya međusobno se prema potrebi savjetuju.
   Članak 6.
   Vođa Misije
   1.   Vođa Misije preuzima odgovornost za i zapovijeda i kontrolira EUBAM Libya na području operacije te je izravno odgovoran civilnom zapovjedniku operacije.
   2.   Vođa Misije zapovijeda i kontrolira osoblje, timove i jedinice iz države doprinositeljice, kako je dodijelio civilni zapovjednik operacije, te također ima administrativnu i logističku odgovornost, uključujući nad imovinom, izvorima i informacijama koje su dane na raspolaganje EUBAM Libya.
   3.   Vođa Misije izdaje naputke svom osoblju EUBAM Libya, uključujući birselsku jedinicu podrške i regionalne časnike za vezu, ako je potrebno, radi učinkovitog provođenja EUBAM Libya na terenu, preuzimajući koordinaciju i redovno vođenje Misije, te slijedi naputke civilnog zapovjednika operacije na strateškoj razini.
   4.   Vođa Misije je odgovoran za izvršavanje proračuna EUBAM Libya. U tu svrhu vođa Misije potpisuje ugovor s Komisijom.
   5.   Vođa misije je odgovoran za disciplinski nadzor na osobljem. Za dodijeljeno osoblje, disciplinske ovlasti se izvršavaju od strane nacionalnih tijela u skladu s nacionalnim propisima, određenih institucija Unije ili EEAS-a.
   6.   Vođa Misije predstavlja EUBAM Libya u području operacija i osigurava odgovarajuću prepoznatljivost EUBAM Libya.
   7.   Vođa Misije koordinira, kako je potrebno, s drugim akterima Unije na terenu. Vođa Misije, ne dovodeći u pitanje zapovjedni lanac, prima lokalno političko vodstvo VPEU za područje južnog Sredozemlja u dogovoru s vođom delegacije Unije u Libiji.
   8.   U okviru projektnih mogućnosti vođa Misije je ovlašten zatražiti pristup financijskim doprinosima iz država članica ili trećih zemalja za provođenje projekata koji dosljedno dopunjuju druge mjere EUBAM Libya, ako je projekt:

               (a)

               predviđen u podacima o provedbi proračuna (Budgetary Impact Statement) u vezi ove Odluke; ili

               (b)

               predviđen u tijeku EUBAM Libya u podacima o provedbi proračuna (Budgetary Impact Statement) na zahtjev vođe Misije.

         U tom slučaju vođa Misije zaključuje sporazum s određenim državama, u kojima su uređeni napose posebni postupci za rješavanje pritužbi trećih osoba u vezi štete koja je nastala kao posljedica radnji ili propuštanja vođe Misije u korištenju sredstava koja osiguravaju države doprinositeljice.
   Unija ili VP nisu ni u kom slučaju odgovorni državama doprinositeljicama za radnje ili propuštanja vođe Misije za korištenje sredstava koje osiguravaju države doprinositeljice.
   Članak 7.
   Osoblje
   1.   EUBAM Libya prvenstveno se sastoji od osoblja koje dodjeljuju države članice, institucije Unije ili EEAS.
   2.   Svaka država članica, institucija Unije ili EEAS snose troškove u vezi osoblja koje su dodijelili, uključujući putne troškove u i iz mjesta u koje su uputili osoblje, u vezi plaća, zdravstvenog osiguranja te naknada osim odgovarajućih dnevnica.
   3.   Svaka država članica institucija Unije ili EEAS nadležni su za odgovaranje na sve pritužbe povezane s dodjeljivanjem osoblja, a koje uloži član dodijeljenog osoblja ili su povezane s njim, te za sve tužbe protiv te osobe.
   4.   EUBAM Libya također može na temelju ugovora zaposliti međunarodno ili lokalno osoblje, ako tražene poslove ne može obavljati osoblje koje su dodijelile države članice, institucije Unije ili EEAS. Iznimno u opravdanim slučajevima, kada nema kvalificiranih kandidata iz država članica, mogu se na temelju ugovora prema potrebi zaposliti državljani sudjelujućih trećih država.
   5.   Uvjeti zapošljavanja i prava i obveze međunarodnog i lokalnog osoblja utvrđuju se u ugovorima između vođe Misije i tog člana osoblja.
   Članak 8.
   Status EUBAM Libya i njezinog osoblja
   Status EUBAM Libya i njezinog osoblja, uključujući, ako je potrebno, imunitete, privilegije i dodatna jamstva potrebna za izvršavanje i neometani rad Misije, predmet su sporazuma zaključenog prema članku 37. UEU i u skladu s postupkom iz članka 218. Ugovora o funkcioniranju Europske unije.
   Članak 9.
   Politički nadzor i strateško vodstvo
   1.   PSO izvršava, u okviru nadležnosti Vijeća i VP-a, politički nadzor i strateško vodstvo EUBAM Libya. Vijeće ovlašćuje PSO za donošenje određenih odluka u tu svrhu u skladu s trećim stavkom članka 38. UEU. To ovlaštenje uključuje nadležnost za imenovanje vođe Misije na prijedlog VP-a te za izmjenu koncepta operacija Plus (CONOPS Plus) i operativnog plana (OPLAN). Za odlučivanje o ciljevima i prestanku EUBAM Libya ostaje nadležno Vijeće.
   2.   PSO redovno izvješćuje Vijeće.
   3.   PSO redovno i prema potrebi prima izvješća civilnog zapovjednika operacije vođe Misije o pitanjima iz njihovih nadležnosti.
   Članak 10.
   Sudjelovanje trećih država
   1.   Ne dovodeći u pitanje autonomiju odlučivanja Unije i njezin jedinstveni institucionalni okvir, treće države mogu se pozvati da doprinesu EUBAM Libya, pod uvjetom da snose troškove osoblja koje im je dodijeljeno, uključujući plaće, troškove svih osiguranja, dnevnice i putne troškove za put u Libiju i iz Libije te da doprinose tekućim troškovima EUBAM Libya, ako je potrebno.
   2.   Treće države koje doprinose EUBAM Libya imaju ista prava i obveze u smislu redovnog upravljanja EUBAM Libya kao i države članice koje sudjeluju u EUBAM Libya.
   3.   Vijeće ovlašćuje PSO da donese određene odluke o prihvaćanju predloženih doprinosa i o osnivanju odbora država doprinositeljica.
   4.   detaljna pravila o sudjelovanju trećih zemalja utvrđuju se u sporazumima koji se zaključuju u skladu s člankom 37. UEU i dodatnim tehničkim dogovorima, ako je potrebno. Ako Unija i treća država zaključe ili su zaključile sporazum o uspostavi okvira za sudjelovanje treće države u operacijama Unije upravljanja krizom, odredbe tog sporazuma primjenjuju se u smislu EUBAM Libya.
   Članak 11.
   Sigurnost
   1.   Civilni zapovjednik operacije, u skladu s člankom 5., usmjerava vođu Misije u planiranju sigurnosnih mjera te osigurava njihovo odgovarajuće i učinkovito provođenje u okviru EUBAM Libya.
   2.   Vođa Misije odgovoran je za sigurnost EUBAM Libya i za osiguravanje usklađenosti s minimalnim sigurnosnim zahtjevima koji se primjenjuju na EUBAM Libya, u skladu s politikom Unije u operativnoj ulozi u skladu s glavom V. UEU-a i njegovim pripadajućim instrumentima.
   3.   Vođi Misije pomaže visoki dužnosnik za sigurnost misije koji izvješćuje vođu Misije te također održava uske polovne odnose da EEAS-om.
   4.   Osoblje EUBAM Libya prije preuzimanja svojih dužnosti prolazi obaveznu sigurnosnu obuku u skladu s OPLAN-om. Oni također prolaze redovnu obuku na terenu radi održavanja znanja koju organizira dužnosnik za sigurnost misije.
   5.   Vođa Misije osigurava zaštitu klasificiranih podataka EU-a u skladu s Odlukom vijeća 2011/292/EU od 31. ožujka 2011. o sigurnosnim propisima za zaštitu klasificiranih podataka EU-a (1).
   Članak 12.
   Stalno praćenje
   Za EUBAM Libya aktivira se stalno praćenje.
   Članak 13.
   Financijski dogovori
   1.   Referentni financijski iznos za pokrivanje troškova povezanih s EUBAM Libya za prvih 12 mjeseci od stupanja na snagu ove Odluke iznosi 30 300 000 EUR. Referentni financijski iznos za daljnja razdoblja određuje Vijeće.
   2.   Svim se troškovima upravlja u skladu s postupcima i pravilima koja se primjenjuju na opći proračun Unije.
   3.   Državljani trećih država sudionica i državljani države domaćina i susjednih zemalja mogu raspisivati javne natječaje za sklapanje ugovora. Po odobrenju Komisije vođa Misije može zaključivati tehničke dogovore s državama članicama, trećim državama sudionicama i drugim međunarodnim subjektima u pogledu nabave opreme, usluga i prostora za EUBAM Libya.
   4.   Financijski dogovori poštuju operativne zahtjeve s EUBAM Libya, uključujući usklađenost opreme i interoperabilnost njezinih timova.
   5.   Vođa Misije iscrpno izvješćuje Komisiju o djelatnostima koje se provode u okviru njegovog ugovora, koja ga nadzire.
   6.   Izdaci u vezi s EUBAM Libya opravdani su od datuma stupanja na snagu ove Odluke.
   Članak 14.
   Dosljednost i usklađivanje na zahtjev Unije
   1.   VP osigurava usklađenost i provođenje ove Odluke s vanjskim djelovanjem Unije kao cjeline, uključujući razvojne programe Unije.
   2.   Ne dovodeći u pitanje zapovjedni lanac, vođa Misije postupa u uskom dogovoru s delegacijom Unije u Tripoliju, kako bi osigurao usklađenost djelatnosti Unije u Libiji.
   3.   Vođa Misije detaljno se usklađuje s vođama misija država članica koje su prisutne u Libiji.
   4.   Vođa Misije usklađuje se s odgovarajućim trećim stranama u Libiji.
   Članak 15.
   Otkrivanje podataka
   1.   VP je ovlašten otkrivati trećim državama povezanim s ovom Odlukom, ako je potrebno i u skladu s potrebama EUBAM Libya, klasificirane podatke EU-a do stupnja „CONFIDENTIAEL UE/EU CONFIDENTIAL” koji su izrađeni za potrebe EUBAM Libya u skladu s Odlukom 2011/292/EU.
   2.   U slučaju posebne i hitne operativne potrebe VP je također ovlašten otkrivati državi domaćinu sve klasificirane podatke EU-a do stupnja „RESTREINT UE/EU RESTRICTED” koji su izrađeni za potrebe EUBAM Libya u skladu s Odlukom 2011/292/EU. Dogovori između VP-a i nadležnih tijela države domaćina sklapaju se u tu svrhu.
   3.   VP je ovlašten otkrivati trećim državama povezanim s ovom Odlukom neklasificirane dokumente EU-a povezane s razmatranjima Vijeća u vezi EUBAM Libya i na koje se odnosi obveza poslovne tajne sukladno članku 6. stavku 1. poslovnika Vijeća (2).
   4.   VP može svoje ovlasti iz stavaka od 1. do 3., kao i ovlaštenje za zaključivanje dogovora iz stavka 2., prenijeti na osobe podređene VP-u, civilnom zapovjedniku operacije i/ili vođi Misije.
   Članak 16.
   Stupanje na snagu i trajanje
   Ova Odluka stupa na snagu na dan donošenja.
   Primjenjuje se za razdoblje od 24 mjeseca.

      Sastavljeno u Bruxellesu 22. svibnja 2013.

            Za Vijeće

            Predsjednik

         E. GILMORE

      (1)  SL L 141, 27.5.2011., str. 17.

      (2)  Odluka Vijeća 2009/937/EU od 1. prosinca 2009. o donošenju poslovnika Vijeća (SL L 325, 11.12.2009., str. 35.).


title: Odluka br. 235/2008/EZ Europskog parlamenta i Vijeća od 11. ožujka 2008. o uspostavljanju Europskog savjetodavnog odbora za upravljanje statističkim podacima  Tekst značajan za EGP

text:
               05/Sv. 003

               HR

               Službeni list Europske unije

               267

         32008D0235

               L 073/17

               SLUŽBENI LIST EUROPSKE UNIJE

               11.03.2008.

      ODLUKA br. 235/2008/EZ EUROPSKOG PARLAMENTA I VIJEĆA

   od 11. ožujka 2008.
   o uspostavljanju Europskog savjetodavnog odbora za upravljanje statističkim podacima
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 285.,
   uzimajući u obzir prijedlog Komisije,
   u skladu s postupkom iz članka 251. Ugovora (1),
   budući da:

               (1)

               Statistički programski odbor, koji je uspostavljen Odlukom Vijeća 89/382/EEZ, Euratom (2), zbog potrebe za uspostavljanjem sveeuropskih normi o neovisnosti, cjelovitosti i odgovornosti nacionalnih statističkih tijela i statističkih tijela Zajednice, na sastanku 24. veljače 2005. jednoglasno je usvojio Kodeks prakse europske statistike (dalje u tekstu Kodeks prakse) koji je predstavljen u Preporuci Komisije od 25. svibnja 2005. o neovisnosti, cjelovitosti i odgovornosti nacionalnih statističkih tijela i statističkih tijela Zajednice.

               (2)

               Kodeks prakse ima dvostruku svrhu unapređenja povjerenja u statistička tijela predlaganjem određenih institucionalnih i organizacijskih rješenja, s jedne strane, i povećanja kvalitete statističkih podataka koje ta tijela pripremaju, s druge strane.

               (3)

               U Komunikaciji od 25. svibnja 2005. Europskom parlamentu i Vijeću o neovisnosti, cjelovitosti i odgovornosti nacionalnih statističkih tijela i statističkih tijela Zajednice, Komisija je priznala korisnost vanjskog savjetodavnog tijela koje bi moglo imati aktivnu ulogu u nadziranju načina na koji Europski statistički sustav u cjelini primjenjuje Kodeks prakse. U svojoj Preporuci od 25. svibnja 2005., Komisija izražava namjeru razmotriti predlaganje osnivanja takvog vanjskog savjetodavnog tijela.

               (4)

               Vijeće je 8. studenoga 2005. zaključilo da bi novo savjetodavno tijelo na visokoj razini unaprijedilo neovisnost, cjelovitost i odgovornost Komisije (Eurostat) i, u kontekstu stručne procjene primjene Kodeksa prakse, Europskog statističkog sustava. Preporuka Vijeća je da tijelo bude mala grupa neovisnih osoba imenovanih na temelju svojih kompetencija.

               (5)

               Članovi tog tijela trebaju imati raznovrsne komplementarne vještine i iskustvo, pa bi ih trebalo birati, na primjer, među ljudima iz akademskih krugova i onih s nacionalnim i/ili međunarodnim stručnim iskustvom u području statistike.

               (6)

               Tijelo bi trebalo za Komisiju (Eurostat) oblikovati procjenu primjene Kodeksa prakse, sukladnu stručnoj procjeni Nacionalnih statističkih ureda.

               (7)

               Kada je to primjereno, potrebno je potaknuti dijalog o Kodeksu prakse sa Statističkim programskim odborom i Europskim savjetodavnim odborom za statističke podatke, uspostavljenim Odlukom br. 234/2008/EZ Europskog parlamenta i Vijeća (3), kao i sa zainteresiranim tijelima država članica.

               (8)

               Stoga je potrebno osnovati Savjetodavni odbor i definirati njegove zadatke i strukturu, ne dovodeći u pitanje članak 5. Protokola o Statutu Europskog sustava središnjih banaka i Europske središnje banke,

         ODLUČILI SU:
   Članak 1.
   Savjetodavni odbor
   Ovime se uspostavlja Europski savjetodavni odbor za upravljanje statističkim podacima (dalje u tekstu Odbor). Svrha Odbora je vršiti neovisni nadzor nad Europskim statističkim sustavom vezano uz primjenu Kodeksa prakse europske statistike (dalje u tekstu Kodeks prakse).
   Članak 2.
   Zadaci
   1.   Zadaci Odbora su da:

               (a)

               priprema godišnje izvješće za Europski parlament i Vijeće o primjeni Kodeksa prakse u onoj mjeri u kojoj se ono odnosi na Komisiju (Eurostat), i da to izvješće dostavi Komisiji prije slanja Europskom parlamentu i Vijeću;

               (b)

               u to godišnje izvješće uključi procjenu primjene Kodeksa prakse u Europskom statističkom sustavu u cjelini;

               (c)

               savjetuje Komisiju o odgovarajućim mjerama za olakšavanje primjene Kodeksa prakse u onoj mjeri u kojoj se one odnose na Komisiju (Eurostat) i Europski statistički sustav u cjelini;

               (d)

               savjetuje Komisiju (Eurostat) o obavješćivanju korisnika i davatelja podataka o Kodeksu prakse;

               (e)

               savjetuje Komisiju (Eurostat) i Statistički programski odbor o ažuriranju Kodeksa prakse.

         2.   Odbor može savjetovati Komisiju i odgovara Komisiji na pitanja vezana uz povjerenje korisnika u Europske statističke podatke, u skladu sa zadacima iz stavka 1.
   Članak 3.
   Članstvo u Odboru
   1.   Odbor se sastoji od sedam članova, uključujući i predsjedavajućeg. Članovi Odbora djeluju neovisno. Komisija (Eurostat) je zastupljena kao promatrač.
   2.   Članovi Odbora odabiru se među stručnjacima koji posjeduju izvanredne sposobnosti u području statistike, svoje zadatke obavljaju u svoje vlastito ime, i biraju se tako da ponude čitav raspon komplementarnih vještina i iskustva.
   3.   Nakon konzultacija s Komisijom, Vijeće odabire a Europski parlament potvrđuje imenovanje predsjedavajućeg Odbora.
   Predsjedavajući nije trenutačni član ni Nacionalnog ureda za statistiku ni Komisije, i nije bio na takvom položaju u posljednje dvije godine.
   Nakon konzultacija s Komisijom, Europski parlament i Vijeće imenuju svaki po tri člana Odbora.
   4.   Mandat predsjedavajućeg i članova Odbora je tri godine i može se jednom obnoviti.
   5.   Ukoliko član podnese ostavku prije isteka njegovog ili njezinog mandata, on ili ona se zamjenjuju novim članom, imenovanim u skladu s ovim člankom za čitavo trajanje mandata.
   Članak 4.
   Postupci
   1.   Odbor donosi vlastiti poslovnik koji je javan.
   2.   Godišnje izvješće Odbora iz članka 2. stavka 1. točke (a) javno se objavljuje nakon slanja Europskom parlamentu i Vijeću. Dodatno, Odbor može donijeti odluku o objavljivanju bilo kojega zaključka, djelomičnog zaključka ili radnog dokumenta, pod uvjetom da su o tome prethodno obaviješteni Europski parlament, Vijeće i Komisija (Eurostat) i bilo koje drugo uključeno tijelo, uz odgovarajuću mogućnost odgovora.
   3.   Ne dovodeći u pitanje članak 287. Ugovora, članovi Odbora ne smiju otkrivati podatke koji su im bili dostupni tijekom rada Odbora, ako ih Komisija obavijesti da su takvi podaci opravdano povjerljive prirode ili da bi odgovaranje na zahtjev za mišljenjem ili odgovorom dovelo do otkrivanja takvih povjerljivih podataka.
   4.   Odboru pomaže tajništvo koje osigurava Komisija, ali koje mora djelovati neovisno o njoj. Tajnika Odbora imenuje Komisija nakon konzultacija s Odborom. Tajnik djeluje prema uputama Odbora.
   5.   Troškovi Odbora uključeni su u Komisijine projekcije proračuna.
   Članak 5.
   Nadzor nad ulogom i učinkovitošću Odbora provodi se tri godine nakon njegovog uspostavljanja.
   Članak 6.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Strasbourgu 11. ožujka 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         J. LENARČIČ

      (1)  Mišljenje Europskoga parlamenta od 24. listopada 2007. (još nije objavljeno u Službenom listu) i Odluka Vijeća od 14. veljače 2008.

      (2)  SL L 181, 28.6.1989., str. 47.

      (3)  SL L 73, 15.3.2008., str. 13.


title: Odluka Vijeća (EU) 2017/1849 od 10. listopada 2017. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Národná banka Slovenska

text:
               13.10.2017

               HR

               Službeni list Europske unije

               L 264/5

         ODLUKA VIJEĆA (EU) 2017/1849
   od 10. listopada 2017.
   o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Národná banka Slovenska
   VIJEĆE EUROPSKE UNIJE,
   uzimajući u obzir Protokol br. 4 o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
   uzimajući u obzir Preporuku Europske središnje banke od 8. rujna 2017. Vijeću Europske unije o vanjskim revizorima središnje banke Národná banka Slovenska (ESB/2017/27) (1),
   budući da:

               (1)

               Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro obavljaju neovisni vanjski revizori koje preporučuje Upravno vijeće ESB-a, a odobrava Vijeće Europske unije.

               (2)

               Mandat sadašnjih vanjskih revizora središnje banke Národná banka Slovenska, društva Ernst & Young Slovakia, spol. s r.o. završio je nakon revizije za financijsku godinu 2016. Stoga je potrebno imenovati vanjske revizore središnje banke Národná banka Slovenska od financijske godine 2017.

               (3)

               Središnja banka Národná banka Slovenska odabrala je društvo Deloitte Audit s.r.o. kao svoje vanjske revizore za financijske godine od 2017. do 2020., s mogućnošću produljenja mandata na financijske godine od 2021. do 2023.

               (4)

               Upravno vijeće ESB-a preporučilo je da se Deloitte Audit s.r.o. imenuju vanjskim revizorima središnje banke Národná banka Slovenska za financijske godine od 2017. do 2020.

               (5)

               Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi izmijeniti na odgovarajući način,

         DONIJELO JE OVU ODLUKU:
   Članak 1.
   U članku 1. Odluke 1999/70/EZ stavak 16. zamjenjuje se sljedećim:

      „16.   Deloitte Audit s.r.o. odobravaju se kao vanjski revizori središnje banke Národná banka Slovenska za financijske godine od 2017. do 2020.”.

   Članak 2.
   Ova Odluka proizvodi učinke od dana priopćenja.
   Članak 3.
   Ova je Odluka upućena ESB-u.

      Sastavljeno u Luxembourgu 10. listopada 2017.

            Za Vijeće

            Predsjednik

         T. TÕNISTE

      (1)  SL C 310, 19.9.2017., str. 1.

      (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


title: Odluka Vijeća od 9. lipnja 2016. o imenovanju člana i zamjenikâ člana Savjetodavnog odbora za sigurnost i zdravlje na radu za Rumunjsku

text:
               15.6.2016

               HR

               Službeni list Europske unije

               C 214/2

         ODLUKA VIJEĆA
   od 9. lipnja 2016.
   o imenovanju člana i zamjenikâ člana Savjetodavnog odbora za sigurnost i zdravlje na radu za Rumunjsku
   (2016/C 214/02)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća od 22. srpnja 2003. o osnivanju Savjetodavnog odbora za sigurnost i zdravlje na radu (1), a posebno njezin članak 3.,
   uzimajući u obzir popis kandidata koji su Vijeću podnijele vlade država članica,
   budući da:

               (1)

               Odlukom od 24. veljače 2016. (2) Vijeće je imenovalo članove i zamjenike članova Savjetodavnog odbora za sigurnost i zdravlje na radu za razdoblje od 29. veljače 2016. do 28. veljače 2019.

               (2)

               Vlada Rumunjske podnijela je dodatne prijedloge za imenovanja za tri mjesta koja treba popuniti,

         DONIJELO JE OVU ODLUKU:
   Članak 1.
   Članom i zamjenicima člana Savjetodavnog odbora za sigurnost i zdravlje na radu za razdoblje koje završava 28. veljače 2019. imenuju se:
   PREDSTAVNICI POSLODAVACA

               Zemlja

               Član

               Zamjenici

               Rumunjska

               Gđa Daniela SÂRBU

               G Ovidiu NICOLESCU
               Gđa Daniela TĂNASE

         Članak 2.
   Članove i zamjenike članova koji još nisu predloženi za imenovanje Vijeće će imenovati kasnije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 9. lipnja 2016.

            Za Vijeće

            Predsjednik

         G. A. VAN DER STEUR

      (1)  SL C 218, 13.9.2003., str. 1.

      (2)  Odluka Vijeća od 24. veljače 2016. o imenovanju članova i zamjenika članova Savjetodavnog odbora za sigurnost i zdravlje na radu (SL C 79, 1.3.2016., str. 1.).


title: Odluka Vijeća od 15. studenoga 2013. o imenovanju i zamjeni članova upravnog odbora Europskog centra za razvoj strukovnog osposobljavanja

text:
               21.11.2013

               HR

               Službeni list Europske unije

               C 340/1

         ODLUKA VIJEĆA
   od 15. studenoga 2013.
   o imenovanju i zamjeni članova upravnog odbora Europskog centra za razvoj strukovnog osposobljavanja
   2013/C 340/01
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir imenovanje na prijedlog malteške vlade,
   uzimajući u obzir imenovanje na prijedlog Komisije u kategoriji predstavnika poslodavaca,
   budući da:

               (1)

               U svojoj Odluci od 16. srpnja 2012. (2), Vijeće je imenovalo članove upravnog odbora Europskog centra za strukovno osposobljavanje za razdoblje od 18. rujna 2012. do 17. rujna 2015.

               (2)

               Mjesto člana u Upravnom odboru Centra slobodno je za Maltu u kategoriji predstavnika vlada slijedom ostavke g. Jamesa Joachima CALLEJE.

               (3)

               Mjesto člana u Upravnom odboru Centra slobodno je u kategoriji predstavnika poslodavaca slijedom ostavke gđe Jeanelle CATANIE.

               (4)

               Članovi upravnog odbora spomenutog Centra trebali bi biti imenovani do kraja tekućeg mandata koji istječe 17. rujna 2015.,

         ODLUČILO JE:
   Jedini članak
   Ovim se imenuju sljedeće osobe za članove upravnog odbora Europskog centra za razvoj strukovnog osposobljavanja do kraja tekućeg mandata koji istječe 17. rujna 2015.:

                  PREDSTAVNICI VLADA:

               MALTA

               Gđa Tanya SAMMUT-BONNICI

                  PREDSTAVNICI ORGANIZACIJE POSLODAVACA:

               MALTA

               Gosp. John HUBER
               BusinessEurope

      Sastavljeno u Bruxellesu 15. studenoga 2013.

            Za Vijeće

            Predsjednik

         R. ŠADŽIUS

      (1)  SL L 39, 13.2.1975., str. 1.

      (2)  SL C 228, 31.7.2012., str. 3.


title: 2009/889/EZ: Odluka Vijeća od 30. studenoga 2009. o pružanju makrofinancijske pomoći Gruziji

text:
               11/Sv. 119

               HR

               Službeni list Europske unije

               70

         32009D0889

               L 320/1

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 2009.
   o pružanju makrofinancijske pomoći Gruziji
   (2009/889/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   nakon savjetovanja s Gospodarskim i financijskim odborom,
   budući da:

               (1)

               Odnosi između Gruzije i Europske Unije (EU) razvijaju se u okviru europske politike susjedstva, koji je pojačan novopokrenutim istočnim partnerstvom.

               (2)

               Na izvanrednom Europskom vijeću od 1. rujna 2008. potvrđena je spremnost EU da ojača odnose s Gruzijom u razdoblju nakon oružanog sukoba u kolovozu 2008. između Gruzije i Rusije.

               (3)

               Međunarodni monetarni fond (MMF) podupire gospodarsku stabilizaciju i oporavak Gruzije preko stand-by aranžmana koji je odobren 15. rujna 2008.

               (4)

               Na donatorskoj konferenciji održanoj 22. listopada 2008. međunarodna se zajednica obvezala poduprijeti gospodarski oporavak Gruzije u skladu s procjenom zajedničkih potreba (engl. Joint Needs Assessment) koju su proveli Ujedinjeni narodi i Svjetska banka.

               (5)

               Europska je zajednica objavila da će Gruziji namijeniti pomoć u iznosu od najviše 500 milijuna eura u razdoblju od 2008. do 2010.

               (6)

               S obzirom na to da još uvijek postoji znatan financijski jaz u platnoj bilanci u razdoblju od 2009. do 2010., makrofinancijska pomoć uključena je u paket koji je Zajednica namijenila Gruziji.

               (7)

               Kako bi se osigurala djelotvorna zaštita financijskih interesa Zajednice povezanih sa sadašnjom financijskom pomoći, treba odrediti odgovarajuće mjere koje će provesti Gruzija, a koje se odnose na sprječavanje prijevara, korupcije i ostalih nepravilnosti povezanih s tom pomoći i mjere povezane s borbom protiv tih pojava, kao i kontrole koje će provesti Komisija te revizije koje će provesti Revizorski sud.

               (8)

               Isplata financijske pomoći Zajednice ne dovodi u pitanje ovlasti proračunskog tijela.

               (9)

               Ovom pomoći treba upravljati Komisija uz savjetovanje s Gospodarskim i financijskim odborom.

               (10)

               Ugovor kao pravnu osnovu za donošenje ove Odluke predviđa samo članak 308.,

         ODLUČILO JE:
   Članak 1.
   1.   Zajednica stavlja na raspolaganje Gruziji financijsku pomoć u obliku bespovratnih sredstava u iznosu od najviše 46 milijuna eura radi podupiranja Gruzije u njezinim naporima da ostvari poslijeratni gospodarski oporavak, na koji utječe i međunarodna financijska kriza, čime bi se smanjila financijska ograničenja za provedbu vladinog programa gospodarskih reformi.
   2.   Financijskom pomoći Zajednice upravlja Komisija uz savjetovanje s Gospodarskim i financijskim odborom i to na način koji je usklađen sa sporazumima ili dogovorima koje su postigli MMF i Gruzija.
   3.   Financijska pomoć Zajednice stavlja se na raspolaganje u razdoblju od dvije godine počevši od prvog dana nakon stupanja na snagu Memoranduma o razumijevanju iz članka 2. stavka 1. Međutim, ako to zahtijevaju okolnosti, Komisija može, nakon savjetovanja s Gospodarskim i financijskim odborom, odlučiti produljiti to razdoblje za najviše godinu dana.
   Članak 2.
   1.   Komisija se ovlašćuje da, nakon savjetovanja s Gospodarskim i financijskim odborom, dogovori s gruzijskim nadležnim tijelima uvjete koji se odnose na gospodarsku politiku i financijske uvjete koji su povezani s financijskom pomoći Zajednice, a koji se utvrđuju u Memorandumu o razumijevanju i sporazumu o bespovratnim sredstvima. Ti uvjeti moraju biti u skladu sa sporazumima ili dogovorima koje su postigli MMF i Gruzija.
   2.   Tijekom provedbe financijske pomoći Zajednice Komisija nadzire valjanost gruzijskih financijskih mjera, upravnih postupaka te unutarnjih i vanjskih kontrolnih mehanizama koji su bitni za tu pomoć.
   3.   Komisija u pravilnim vremenskim razmacima provjerava jesu li gruzijske gospodarske politike usklađene s ciljevima pomoći Zajednice i ispunjavaju li se dogovoreni uvjeti gospodarske politike i financijski uvjeti na zadovoljavajući način. Komisija pritom blisko surađuje s MMF-om i Svjetskom bankom i, prema potrebi, s Gospodarskim i financijskim odborom.
   Članak 3.
   1.   Komisija stavlja na raspolaganje Gruziji financijsku pomoć Zajednice u dva obroka.
   2.   Komisija odlučuje o isplati obroka na temelju zadovoljavajuće provedbe gospodarskog programa koji se provodi uz potporu MMF-a i bilo kojih drugih uvjeta koje su Gruzija i Zajednica dogovorile u skladu s člankom 2. stavkom 1. Isplata drugog obroka ne može se obaviti prije nego što prođu najmanje tri mjeseca od isplate prvog obroka.
   3.   Sredstva zajednice isplaćuju se Gruzijskoj središnjoj banci. Podložno odredbama koje će biti dogovorene u Memorandumu o razumijevanju, uključujući potvrdu preostalih proračunskih potreba za financiranjem, protuvrijednost tih sredstava u domaćoj valuti može se prenijeti državnoj riznici Gruzije kao krajnjem korisniku.
   Članak 4.
   Financijska pomoć Zajednice provodi se u skladu s odredbama Uredbe (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih Zajednica (1) i u skladu s njezinim provedbenim pravilima (2). Ponajprije, Memorandumom o razumijevanju i sporazumom o bespovratnim sredstvima koji će se sklopiti s gruzijskim nadležnim tijelima odredit će se odgovarajuće mjere koje će provesti Gruzija, a koje se odnose na sprječavanje prijevara, korupcije i ostalih nepravilnosti koje utječu na tu pomoć i mjere povezane s borbom protiv tih pojava. Njima se također određuju kontrole koje će provesti Komisija, uključujući Europski ured za borbu protiv prijevara (OLAF), uz pravo na obavljanje provjera i inspekcija na terenu te revizije koje će provesti Revizorski sud koje se, ako je to primjereno, obavljaju na terenu.
   Članak 5.
   Do 31. kolovoza svake godine Komisija podnosi Europskom parlamentu i Vijeću izvješće, uključujući ocjenu provedbe ove Odluke u prethodnoj godini. U izvješću se navodi povezanost između uvjeta politike utvrđenih u Memorandumu o razumijevanju na temelju članka 2. stavka 1., trenutačnih gospodarskih i fiskalnih rezultata Gruzije i odluke Komisije da isplati obroke pomoći.
   Članak 6.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

      (1)  SL L 248, 16.9.2002., str. 1.

      (2)  Uredba Komisije (EZ, Euratom) br. 2342/2002 (SL L 357, 31.12.2002., str. 1.).